Kedves Gyerekek!

1. A Hapci király előadását és a szerepcseréket előre megbeszéltük azokkal, akik a fesztiválon is szerepeltek benne. Ha az első próbán azoknak se lesz komoly szövegproblémájuk, akik úgy cseppentek bele, hogy otthon kell felkészülniük, akkor könnyen meg tudjuk valósítani. Kérem, nézzétek meg a szereposztást is tartalmazó plakátot, és aszerint készüljetek. Hozzátok magatokkal a kinyomtatott szövegkönyvet!

2. A másik terv *az a bizonyos Hamupipőke*, amiről nem mindenki tud, de azt a táborban is meg tudjuk tanulni. Ebben majd Linára is számítok, akinek a Hapci király-ban nincs szerepe.

3. A többi kisebb-nagyobb színjátszós vagy táncos, zenés produkciót a táborban fogjuk kipróbálni, és meglátjuk, mi lesz belőle. Épp úgy, mint a műsor énekes részét. Erről Gábor bácsi útmutatását figyeljétek!

A már jól megtanult verseket, dalokat – ha van ilyen – ismételjétek át. A gyönyörű népdalokat is, amiket már tudtok!

Mindenkit nyitottan várunk, legyetek ti is nyitottak mindenféle érdekes próbálkozásra, lehetőségre!

Ildikó néni